b'\n_START_ARTICLE_\nElvenking\n_START_SECTION_\nBiografija\n_START_PARAGRAPH_\n1997 m. spalio m\xc4\x97n. du draugai gitaristai Aydanas ir Jarpenas suformavo \xc5\xa1ia grup\xc4\x99. Nors greitai prie j\xc5\xb3 prisijung\xc4\x97 bosistas Sargonas, \xc5\xa1iai jaunai grupei kilo problemos d\xc4\x97l nari\xc5\xb3 tr\xc5\xabkumo. 1998-\xc5\xb3j\xc5\xb3 kov\xc4\x85 Damnagoras prisijung\xc4\x97 prie grup\xc4\x97s kaip pagrindinis vokalistas. Netrukus rugsej\xc4\xaf prisijung\xc4\x97 b\xc5\xabgnininkas Zenderis ir grup\xc4\x97 buvo iki galo suburta._NEWLINE_Grup\xc4\x97s tikslas buvo sujungti folklorin\xc4\xaf metal\xc4\x85 ir power metal \xc4\xaf vien\xc4\x85 \xc5\xbeanr\xc4\x85. 2000-aisiais buvo i\xc5\xa1leistas To Oak Woods Bestowed demonstracinis albumas. Albumas buvo gana s\xc4\x97kmingas ir grup\xc4\x97 pasira\xc5\xa1\xc4\x97 kontrakt\xc4\x85 su voki\xc5\xa1ka \xc4\xafra\xc5\xa1\xc5\xb3 kompanija AFM Records._NEWLINE_Netrukus Gorlanas prisijung\xc4\x97 prie grup\xc4\x97s kaip bosistas, nes Sargonas jau buvo palik\xc4\x99s._NEWLINE_Pirmas studijinis albumas Heathenreel buvo i\xc5\xa1leistas 2001 m. liepos 23 d. ir buvo liaupsinamas kritik\xc5\xb3 visoje Europoje._NEWLINE_2002-\xc5\xb3j\xc5\xb3 rugpj\xc5\xabt\xc4\xaf vokalistas Damnagoras paliko grup\xc4\x99 d\xc4\x97l sveikatos problem\xc5\xb3. Elvenking susirado nauj\xc4\x85 vokalist\xc4\x85 Kleid\xc4\x85, kuris grup\xc4\x97je atgaivino liaudies muzikos dvasi\xc4\x85. Netrukus prisijung\xc4\x97 smuikininkas ir pianistas Elyghenas. Pasikeitimas grup\xc4\x97s sud\xc4\x97tyje ved\xc4\x97 antro albumo Wyrd link. Albumas buvo i\xc5\xa1leistas 2004 m. balan\xc5\xbeio 19 d. Antrasis albumas i\xc5\xa1ryskino unikalaus grup\xc4\x97s stiliaus pakilim\xc4\x85._NEWLINE_2004 m. pabaigoje Damnagoras gr\xc4\xaf\xc5\xbeo \xc4\xaf savo - vokalisto - viet\xc4\x85 grup\xc4\x97je, kuri\xc4\x85 buvo u\xc5\xbe\xc4\x97mes Kleidaas, ir Elvenking prad\xc4\x97jo dirbti prie tre\xc4\x8diojo albumo - The Winter Wake._NEWLINE_2005 m. vasario 4 d. gitaristas ir vienas i\xc5\xa1 grup\xc4\x97s \xc4\xafkur\xc4\x97j\xc5\xb3 Jarpenas paliko grup\xc4\x99._NEWLINE_The Winter Wake buvo i\xc5\xa1leistas 2006-\xc5\xb3j\xc5\xb3 kovo 11-\xc4\x85._NEWLINE_2006 m. lapkri\xc4\x8dio 3 d. buvo prane\xc5\xa1ta apie nauj\xc4\x85 album\xc4\x85. Jis buvo i\xc5\xa1leistas 2007 m. rugs\xc4\x97jo 14 d. Albumas buvo pavadintas The Scythe. Tai yra abstraktus albumas apie mirt\xc4\xaf._NEWLINE_2008 m. baland\xc5\xbeio 14 d. prane\xc5\xa1ta, kad i\xc5\xa1leis \xe2\x80\x9evisi\xc5\xa1kai akustin\xc4\xaf album\xc4\x85\xe2\x80\x9c. Grup\xc4\x97 paai\xc5\xa1kino, kad \xc5\xa1\xc4\xaf album\xc4\x85 smarkiai paveik\xc4\x97 liaudies muzika ir kad jie jau turi med\xc5\xbeiagos \xe2\x80\x9esunkesniam\xe2\x80\x9c albumui, bet jis bus i\xc5\xa1leistas veliau, po akustinio albumo. Albumas Two Tragedy Poets (...and a Caravan of Weird Figures) buvo i\xc5\xa1leistas t\xc5\xb3 pa\xc4\x8di\xc5\xb3 met\xc5\xb3 lapkri\xc4\x8dio 14 dien\xc4\x85._NEWLINE_2009 m. sausio 14 d. grup\xc4\x97 prane\xc5\xa1\xc4\x97 apie nauj\xc4\x85 gitarist\xc4\x85 Rafahel\xc4\xaf.'